Imtella' April 29, 2021 Il-Partit Nazzjonalista qal li kull min huwa politikament responsabbli għan-nuqqasijiet misjuba mill-Awditur Ġenerali dwar kuntratt ta' €274 miljun f'San Vinċenz de Paule, għandu jerfa' r-responsabbiltá. Fi stqarrija mill-kelliema għall-Governanza Tajba, Therese Comodini Cachia, il-Partit Nazzjonalista qal li l-iktar serji fost l-irregolaritajiet misjuba huwa l-proċess li wassal għall-kuntratt li l-Awditur Ġenerali kkonkluda li kien irregolari. Intqal li l-Gvern uża l-kura u r-residenza tal-anzjani biex jiġġustifika nfiq bi proċeduri dubjużi. Il-Partit Nazzjonalista qal li wara l-pubblikazzjoni ta' dan ir-rapport dwar San Vinċenz de Paule, il-Gvern s'issa offra biss skużi b'ministru jitfa' t-tort fuq l-ieħor.